Document ID: 31966D0399

Padomes Lēmums
(1966. gada 14. jūnijs),
ar ko izveido Pastāvīgo lauksaimniecības, dārzkopības un mežsaimniecības sēklu un reproduktīvā materiāla komiteju
(66/399/EEK)
EIROPAS EKONOMIKAS KOPIENAS PADOME,
ņemot vērā Eiropas Ekonomikas kopienas dibināšanas līgumu,
ņemot vērā Komisijas iesniegto lēmuma projektu,
tā kā direktīvās par sēklu un pavairošanas materiāla tirdzniecību, lai atvieglinātu to ieviešanu, paredzēta procedūra, ar kuru nosaka ciešu sadarbību dalībvalstu un Komisijas starpā; tā kā, lai panāktu šādu sadarbību, ir jāizveido komiteja, kas veic uzdevumus, kas tai paredzēti šajās direktīvās;
tā kā ir vēlams, lai šī sadarbība aptvertu visas šajās direktīvās definētās jomas; tā kā šajā nolūkā minētā komiteja jāpilnvaro apspriest visus jautājumus, kas attiecas uz šīm jomām,
IR PIEŅĒMUSI ŠĀDU LĒMUMU.
1. pants
Ar šo ir izveidota Pastāvīgā lauksaimniecības, dārzkopības un mežsaimniecības sēklu un reproduktīvā materiāla komiteja (turpmāk "Komiteja"), kurā ietilpst dalībvalstu pārstāvji un Komisijas pārstāvis, kas ir priekšsēdētājs.
2. pants
Komiteja veic uzdevumus, kas tai noteikti direktīvās par sēklu un pavairošanas materiāla tirdzniecību noteiktajos gadījumos un saskaņā ar nosacījumiem, kas tur paredzēti.
Turklāt tā var aplūkot visus citus jautājumus, kas attiecas uz jomu, ko aptver šīs direktīvas, kurus izskatīšanai izvirzījis priekšsēdētājs pēc paša ierosmes vai pēc kādas dalībvalsts pārstāvja lūguma.
Briselē, 1966. gada 14. jūnijā

Labels: 15
6